Deel XV van die WAT is beskikbaar en die Aanlyn WAT is bygewerk en verbeter - WAT
Deel XV strek alfabeties van SKOOL tot by SRI LANKAANS en op ’n enkele bladsy kry u sulke prikkelende lekkerkrywoorde soos snoesel, snoeshaan, snoetbus, snoewery en snol. Deel XV bevat ook ’n Addendum met bykans 1 000 nuwe woorde van A tot S. Die Addendum gee aan ons ’n idee wat sedert die publikasie van elke deel in Afrikaans gebeur het, beginnende by deel I in 1951. Aanlyn en amabokoboko was nog nie ’n vonkel in Afrikaans se oog in 1951 nie, ook nie banting, beurtkrag en CD nie. Gay, geelkaart, geheuestokkie, gemorskos, glasnost, google en hardeskyf was destyds nie eens ’n hersenskim nie.
Klik hier om deel XV van die WAT of enige van ons ander produkte te bestel. Alle produkte kan ook kontant by die WAT in Banghoekweg 115, Stellenbosch gekoop word of afgehaal word nadat u ’n elektroniese betaling gedoen het.